
Tisztelt Képviselő-testület!

Az Önkormányzat Szervezeti és Működési Szabályzatáról szóló 16/2019. (XII. 13.) rendelet 21. § (5) bekezdése a melléklet szerint tájékoztatást adok a lejárt határidejű határozatokról és az előző ülés óta történt fontosabb eseményekről.

Kérem a tisztelt Képviselő-testületet, hogy a tájékoztatót megtárgyalni és az erről szóló határozatot az alábbiak szerint elfogadni szíveskedjen.

…/2022. (XII. 15.) ÖKT határozati javaslat

Sülysáp Város Önkormányzatának Képviselő-testülete a lejárt határidejű képviselő-testületi határozatokról és az előző képviselő-testületi ülés óta történt fontosabb eseményekről szóló, az SZMSZ 21. § (5) bekezdése szerint előterjesztett polgármesteri tájékoztatót elfogadja.

Határidő: azonnal

Felelős: polgármester

Sülysáp, 2022. december 8.

Horinka László


polgármester

TÁJÉKOZTATÓ 

a lejárt határidejű határozatokról és 

az előző testületi ülés óta történt fontosabb eseményekről
I. Tájékoztató a lejárt idejű határozatokról
A Képviselő-testület előző munkaterv szerinti ülése óta az alábbi döntések végrehajtási határideje járt le:

	Határozat száma
	Határozat kelte
	Határozat tárgya
	Határidő
	Állapot

	171/2022
	2022.11.24.
	2023. évi bizottsági munkatervek elfogadása
	2022. decemberi ülés
	végrehajtva


II. Polgármesteri tájékoztató az előző ülés óta történt fontosabb eseményekről
November 26-án rendezte meg a Tápiómenti Kisbárka Egyesület a fogyatékkal élők délutánját, a Bárka-napot a művelődési házban, a programon – ahogy minden évben – idén is részt vettem.

December 1. napjával megtörtént a bankváltás. Önkormányzatunk a K&H Bank Zrt.-től a Takarékbank Zrt.-hez vitte a teljes számlaforgalmát. Az átállás viszonylag gördülékenyen megtörtént, a felmerülő kisebb problémákat igyekszünk orvosolni.
December 2-án zajlott a Vasút utca garanciális helyszíni bejárása, mely során a kivitelező Geoszolg Kft.-vel együtt felmértük az Estikék Idősek Otthonától a Deák Ferenc utcáig kiépített vízelvezetés és burkolat állapotát és hibáit. 
December 8-án a Tápiómenti Területfejlesztési Tanács ülésére voltam hivatalos.
A Wass Albert Művelődési Központ és Könyvtárban befejező munkálatok folynak, már csak a nyílászárók spalettázása van hátra. 

Az elnyert LEADER pályázat keretében a megjelölt tíz helyszínen kihelyezésre kerültek az üvegezett buszvárók.

A körforgalom építése a téli időjárásra tekintettel egy időre szünetel, a forgalomkorlátozás is megszűnt. A kivitelező igyekezett járható állapotban itt hagyni az érintett útszakaszt.
A Kossuth Lajos utca és a Petőfi utca padkázása ismételten megtörtént.
Sülysáp, 2022. december 8.

Horinka László 

polgármester

